O ambiţie cât un avion. Adelina vrea să cumpere o aeronavă pentru copiii bolnavi.
Adelina Toncean de la Asociaţia Blondie vrea să strângă bani pentru a cumpăra un avion. Adelina speră ca fondurile să vină de la cei care au firme private şi care vor să-i susţină cauza. Avionul va fi pus la dispoziţia celor care au nevoie de operaţii în străinătate şi pe care nu le pot face aici.
Micuţa Victoria a putut primi în străinătate un tratament care i-a salvat viaţa datorită Adelinei Toncean, de la Asociaţia Blondie. Cu ajutorul unor oameni a strâns 16.500 de euro, bani cu care a achitat un zbor privat. A făcut asta în perioada epidemiei de 6 ori, pentru 6 suflete care au avut nevoie de operaţii în străinătate sau să revină în ţară de la tratament.Adelina are acum o ambiţie mare, cam cât un avion. Vrea să cumpere o aeronavă care să-i transporte pe copii dar şi pe toţi cei care au nevoie de operaţii sau tratament în Europa, în cazurile în care acestea nu pot fi asigurate în România.Adelina spune că suma care trebuie strânsă este 2.5 milioane de euro, bani în care intră costul aparatului de zbor, plata piloţilor şi mentenanţa.